Audi

Audi AG – Vokietijos automobilių gamintojas, priklausantis „Volkswagen AG“ grupei. Audi pagrindinė būstinė yra Ingolštate, Bavarijoje. „Audi“ 99,7 % akcijų nuo 1964 m. valdo „Volkswagen“. Įmonė evoliucionavo iš „Auto Union“, „NSU“, „Horch“ ir „DKW“ kompanijų, kurios 1910 m. suformavo istorinę kompaniją „Audi“.

„Audi“ vokiškas šūkis yra Vorsprung durch Technik, reiškiantis „Pažanga dėka technologijų“. Vokiškas šūkis taip pat naudojamas ir kitose Europos šalyse, taip pat Lotynų Amerikoje, Okeanijoje ir kai kuriose Azijos šalyse. JAV ir Kanadoje šūkis yra Truth in Engineering ('Tiesa slypi inžinerijoje'). Japonijoje šūkis yra Never Follow ('Niekada neseka'), anksčiau naudotas JAV ir Kanadoje.

 Istorija 

 Audi kilmė 

Kompanijos kilmės pėdsakai kildinami nuo 1899 m. ir August Horch. A. Horch savo pirmąjį automobilį 1901 m. pagamino Cvikau mieste. 1909 m. A. Horch buvo išmestas iš savo įkurtos kompanijos. Po šio įvykio, jis įkūrė naują kompaniją ir tęsė darbus naudodamas „Horch“ prekinį ženklą. Jo buvę partneriai apkaltino jį svetimo prekinio ženklo naudojimu ir Vokietijos teismas nusprendė, kad „Horch“ prekinis ženklas priklauso buvusiai kompanijai. A. Horch buvo priverstas nustoti naudoti savo pavardę automobilių versle. Iš karto po šio įvykio „Horch“ sušaukė susirinkimą Franz Fikentscher namuose vardo problemos sprendimui. Susirinkimo metu Franzo sūnus kambario kampe mokėsi lotynų kalbą. Keletą kartų atrodė, kad jis norėjo kažką sakyti, bet jis tęsė darbą iki to momento, kai galiausiai ištarė „Tėve – audiatur et altera pars… ar nebūtų naudinga pavadinti automobilį Audi, o ne Horch?“. Horch! vokiškai reiškia „klausyk“, o lotyniškai tai yra Audi. Idėja buvo priimta visų dalyvavusių susirinkime. Taip pat yra manoma (nors tai nėra tiesa), kad Audi yra Auto Union Deutschland Ingolstadt trumpinys.

Pirmasis Audi modelis turėjo 2612 cm³ (2,6 l) keturių cilindrų variklį, vėliau buvo sukurti 3564 cm³ (3,6 l), 4680 cm³ (4,7 l) ir 5720 cm³ (5,7 l) modeliai. Šie automobiliai susilaukė sėkmės sportiniuose renginiuose. 1920 m. kompaniją paliko jos įkūrėjas August Horch. 1924 m. pasirodė pirmasis šešių cilindrų 4655 cm³ (4,7 l) modelis. 1928 m. kompaniją įsigijo „DKW“ kompanijos savininkas Jørgen Rasmussen. Tais pačiais metais Rasmussen’as įsigijo JAV automobilių gamintojo likučius, įskaitant ir įrangą gaminti aštuonių cilindrų varikliu. Šie varikliai buvo naudojami Audi Zwickau ir Audi Dresden automobiliuose, kurie pradėti gaminti 1929 m. Tuo pačiu metu buvo gaminami šešių ir keturių (pagal „Peugeot“ licenciją) cilindrų modeliai. Tuo laikotarpiu Audi automobiliai buvo prabangiai įrengti automobiliai turintys specialų kėbulą.

 Auto Union era 

1932 m. buvo suformuota „Auto Union“ sujungiant „Audi“, „Horch“, „DKW“ ir „Wanderer“.

Prieš Antrąjį pasaulinį karą „Auto Union“ naudojo keturis sujungtus žiedus, kurie ir dabar sudaro „Audi“ ženklą. Šie žiedai pristatė keturis prekinius ženklus. Tačiau šis ženklas buvo naudojamas tik ant „Auto Union“ lenktyninių automobilių, kai kitos kompanijos naudojo savus vardus ir ženklus. Technologinis vystymas tapo labiau koncentruotas ir kai kurie „Audi“ modeliai buvo varomi „Horch“ arba „Wanderer“ pagamintais varikliais. Per Antrąjį pasaulinį karą „Horch/Auto Union“ pagamino Sd-Kfz 222 šarvuotą automobilį, kurį naudojo Vokietijos kariuomenė. Jis turėjo 81 AG (60 kW) Horch/Auto Union V8 variklį, kuris leido pasiekti 50 mylių per valandą greitį.

Dar vienas Antrajame pasauliniame kare vokiečių armijos vadovams saugiai transportuoti buvo naudojamas automobilis, pavadintas Kraftfahrzeug (KFZ 11) arba Horch Type 80.

 Antrojo pasaulinio karo laikotarpis 
1930 m. dėl prasidėjusio Antrojo pasaulinio karo buvo skatinama kurti bei gaminti specialias transporto priemones karinėms reikmėms. „Auto Union“ tapo svarbia transporto priemonių tiekėja Vokietijos ginkluotosioms pajėgoms. Dėl karo, 1940 m. gegužę civilinių automobilių gamyba buvo pertraukta. Nuo tada įmonė gamino produkciją išimtinai kariniais tikslais. „Auto Union“ gamyklos buvo stipriai subombarduotos ir smarkiai apgadintos.

 Pauzė ir naujas startas 
Po karo „Zwickau“ atsidūrė TSRS pavaldžioje Vokietijos dalyje (nuo 1949 m. – Vokietijos Demokratinėje Respublikoje). „Auto Union“ AG buvo panaikinta. „Audi“ gamykla tapo socialistine įmone „VEB Automobilwerk Zwickau“ (AWZ). Naujoji „Auto Union“ buvo įkurta Ingolštate. Dauguma darbuotojų iš sunaikintų gamyklų Cvikau persikėlė į Ingolštatą ir atnaujino automobilių gamybą naudodami „DKW“ vardą. Pirmasis automobilis pagamintas Ingolštate buvo DKW F89L dar žinomas kaip DKW-Schnelllaster. Po Rheinmetall ginklų gamyklos vietoje Diuseldorfe įkurtos antrosios surinkimo linijos, buvo pradėtas gaminti sedanas DKW F89. Abu modeliai rėmėsi prieškariniais brėžiniais: DKW F8 ir DKW F9. Ankstesnė „Audi“ gamykla Cvikau, tuo metu kontroliuojama sovietų, nuo 1949 m. pradžios taip pat gamino prieškarinius DKW modelius pavadintus IFA F8 ir IFA F9.

 Keturių žiedų ženklas 

Audi ženklas sudarytas iš keturių besikertančių žiedų, kurie pristato 4 „Auto Union“ markes. Audi emblema simbolizuoja „Audi“ susijungimą su „DKW“, „Horch“ ir „Wanderer“.